किसान विरोधी भाजपा सरकार के कुशासन से ऊब चुकी जनता : वैभव
पूर्व मुख्यमंत्री अशोक गहलोत के पुत्र तथा युवा कांग्रेसी नेता प्रदेश कांग्रेस सचिव वैभव गहलोत मंगलवार देर शाम पचाला में उपप्रधान नंद किशोर साहू के पुत्र की शादी में शामिल हुए। उन्होंने नवदंपत्ति को मंगलमय जीवन के लिए आशीर्वाद दिया।
इस मौके पर मीडिया से रूबरू होते हुए हुए कहा कि भाजपा सरकार गरीब किसान विरोधी है। किसान महंगे दाम पर खाद बीज खरीद कर कड़ी मेहनत के दम पर फसल सब्जियां उगाता है, लेकिन किसानों को उचित दाम नहीं मिलने से किसानों के सामने आर्थिक संकट खड़ा हो गया है। गहलोत ने कहा कि चिकित्सा मंत्री भाजपा नेताओं को सवाई मानसिंह अस्पताल में भी वीआईपी ट्रीटमेंट देने का तो वादा करते हैं, लेकिन अस्पताल में भटक रहे गरीब आमजन के इलाज के लिए गंभीर नहीं है। भाजपा सरकार को आड़े हाथों लेते हुए कहा कि जनता भाजपा के कुशासन से पूरी तरह ऊब चुकी है। आने वाले विधानसभा चुनाव में जनता एकमत होकर भाजपा के कुशासन को उखाड़ फैंकेगी कांग्रेस को पूरा बहुमत देगी। इस अवसर पर युवा राष्ट्रीय कांग्रेस महासचिव धीरज मीणा, कांग्रेस पीसीसी सचिव कुलदीप सिंह राजावत, सीताराम डोई, कांग्रेसी नेता परशुराम मीणा, हरकचंद गोलेछा, कांशीराम चौधरी, ओम मीणा, महेंद्र सिंह, राष्ट्रीय युवा मीणा महासभा ब्लॉक अध्यक्ष भवानी सिंह मीणा, शिवराज मीणा, नवल शर्मा, चंद्रमोहन शर्मा, चेतन शर्मा, ज्ञान शर्मा, पंस सदस्य राधेश्याम वर्मा, जितेंद्र बैरवा सहित बड़ी संख्या में कांग्रेसी कार्यकर्ता मौजूद थे।
उनियारा| सवाईमाधोपुर से जयपुर जाते समय पूर्व मुख्यमंत्री अशोक गहलोत के पुत्र वैभव गहलोत का मंगलवार देर रात पार्षद कमरुद्दीन, चेतन भट्ट, चंद्रजीतसिंह, पार्षद वाजीद अहमद, अजीज खां सहित कई कांग्रेस कार्यकर्ता पदाधिकारियों ने बस स्टेंड़ पर माला पहनाकर साफा बंधवाकर स्वागत किया।
इस मौके पर युवा कांग्रेस के राष्ट्रीय महासचिव धीरज मीणा, कांग्रेस प्रदेश सचिव कुलदीपसिंह राजावत भी साथ थे। इस अवसर पर वैभव गहलोत ने कहा कि भाजपा सरकार ने कांग्रेस की कल्याणकारी योजनाओं को बंद कर जनता के साथा धोखा दिया है कई योजनाएं बंद होने से गरीबों का जीना मुश्किल हो रहा है। मगर जनता आने वाले समय में इनको इसका परिणाम अवश्य देगी। भाजपा जितने भी उद्घाटन कर रही है, वह कार्य कांग्रेस शासन के है।
उनियारा. बसस्टेंड़ पर वैभव गहलोत का स्वागत करते कांग्रेस कार्यकर्ता।
अलीगढ़. वैभवगहलोत को स्मृति चिह्न भेंट करते उप प्रधान नंद किशोर शाहू अन्य।
awa_Deva hin_Deva hin_Deva awa_Deva hin_Deva hin_Deva awa_Deva